
Për disa shtesa dhe ndryshime në udhëzimin nr. 11, datë 8.9.2011 “mbi Përpunimin e të dhënave të punonjësve në sektorin privat”

Në mbështetje të shkronjës “c” të pikës 1 të nenit 30 dhe të shkronjës “ç” të pikës 1 të nenit 31 të ligjit nr. 9887, datë 10.3.2008 “Për mbrojtjen e të dhënave personale”, të ndryshuar, me ligjin nr. 48/2012,

Udhëzoj:

Në udhëzimin nr. 11, datë 8.9.2011 “Mbi përpunimin e të dhënave të punonjësve në sektorin privat”, bëhen shtesa dhe ndryshimet si vijojnë:
1. Pas titullit të ligjit “Për mbrojtjen e të dhënave personale”, shtohen fjalët si vijojnë:
“i ndryshuar me ligjin nr. 48/2012.”
2. Pika 9.4 ndryshohet si vijon:
“9.4 Të dhënat biometrike të mbledhura nuk mund të mbahen për një kohë më shumë nga sa është e nevojshme për të përmbushur qëllimet për të cilat të dhënat janë mbledhur. Ky afat kohor mund të jetë ligjërisht i zgjatur, por në çdo rast duhet të sigurohen mekanizmat e duhur të fshirjes automatike së të dhënave.”
3. Pika 11.2 ndryshohet si vijon:
“11.2 Periudha e mbajtjes së të dhënave në një sistem vëzhgimi me kamera përcaktohet sipas shkronjës “c” të pikës 4 të udhëzimit nr. 13, datë 22.12.2011 “Për disa shtesa dhe ndryshime në udhëzimin nr. 3, datë 5.3.2010 “Mbi sistemin e videosurvejimit në ndërtesa, lokale e ambiente të ndryshme”, miratuar nga Komisioneri për Mbrojtjen e të Dhënave Personale”.
4. Pas pikës 15.2 shtohet një pikë e re me këtë përmbajtje:
“16. Moszbatimi i kërkesave të këtij udhëzimi, përbën shkelje të ligjit për mbrojtjen e të dhënave personale dhe dënohet sipas nenit 39 të tij.”
Ky udhëzim hyn në fuqi menjëherë dhe botohet në Fletoren Zyrtare.

